Ir-Regolament tal-Kummissjoni (KEE) Nru 933/94
tas-27 ta' April 1994
li jipprovdi s-sustanzi attivi ta' prodotti ta' protezzjoni ta' pjanti u jawtorizza r-rapporteur ta' l-Istati Membri għall-implimentazzjoni tar-Regolament (KEE) Nru 3600/92
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat d-Direttiva tal-Kunsill 91/414/KEE tal-15 ta' Lulju 1991 dwar it-tqegħid ta' prodotti ta' protezzjoni ta' pjanti fis-suq [1], kif l-aħħar emendata bid-Direttiva tal-Kummissjoni 93/71/KEE [2],
Wara li kkunsidrat ir-Regolament tal-Kummissjoni (KEE) Nru 3600/92 tal-11 ta' Diċembru 1992, li jipprovdi r-regoli dettaljati għall-implimentazzjoni ta' l-ewwel stadju tal-programm ta' xogħol li għalih jirreferi l-Artikolu 8(2) tad-Direttiva 91/414/KEE dwar it-tqegħid ta' prodotti ta' protezzjoni ta' pjanti fis-suq [3], kif emendat bir-Regolament (KE) Nru 491/95 (4), u b'mod partikolari l-Artikoli 5(2) tiegħu,
Billi l-parteċipazzjoni ta' l-Istati Membri bħala rapporteurs fil-programm ta' xogħol li għalih jipprovdi l-Artikolu 8(2) tad-Direttiva 91/414/KEE hija mniżżla fir-Regolament (KEE) Nru 3600/92, u b'mod partikolari fl-Artikoli 5(2) u 5 (4) tiegħu;
Billi l-Kummissjoni rċeviet notifikazzjonijiet fuq 89 mid-90 sustanza attiva msemmija fl-Anness I li jinsab mar-Regolament (KEE) Nru 3600/92;
Billi, wara l-eżami tan-notifikazzjonijiet deċiżjoni għandha tittieħed dwar is-sustanzi attivi li jiġu stmati skond il-qafas tar-Regolament (KEE) Nru 3600/92 u dwar in-nominazzjoni ta' Stat Membru bħala rapporteur għal kull waħda minn dawn is-sustanzi attivi;
Billi għandha tittieħed deċiżjoni wkoll fir-rigward tal-limitu ta' żmien għas-sottomissjoni tad-dokumenti u tagħrif ieħor tekniku jew xjentifiku lill-Istat Membru li jkun rapporteur;
Billi n-nominazzjonijiet kellhom isiru fi żmien biżżejjed u skond il-mudell imniżżel fl-Anness II li jinsab mar-Regolament (KEE) Nru 3600/92, komplet u li fih l-impriża li għaliha tirreferi l-parti 5 ta' dak il-mudell; billi notifikazzjonijiet li ma jissodisfawx dawn il-ħtiġiet ma jistgħux jiġu kkunsidrati u konsegwentement ma ġewx elenkati;
Billi l-ismijiet u l-indirizzi tal-produtturi li ppreżentaw notifkazzjoni li tissodisfa l-ħtiġiet imsemmija hawn fuq għandhom ikunu pubblikati biex jiġi żgurat li kuntatti jistgħu jsiru għall-preżentazzjoni tad-dokumenti kollettivi;
Billi jidher xieraq li jiġu indikati l-isem u l-indirizz ta' l-awtorità nominata minn kull Stat Membru skond l-Artikolu 3 tar-Regolament (KEE) Nru 3600/92 biex jiġi żgurat li d-dokumenti u tagħrif ieħor jintbagħtu lill-awtorità nominata biex tirċievi u timmaniġġja dak it-tagħrif;
Billi l-miżuri li għalihom jipprovdi dan ir-Regolament jaqblu ma' l-opinjoni tal-Kumitat Permanenti tas-Saħħa tal-Pjanti,
ADOTTAT DAN IR-REGOLAMENT:
Artikolu 1
1. Il-lista ta' sustanzi attivi li għandhom jiġu stmati fil-qafas tar-Regolament (KEE) Nru 3600/92 huwa mniżżel fil-kolonna A ta' l-Anness I li jinsab ma' dan ir-Regolament.
2. L-Istat Membru nominat bħala Stat Membru rapporteur għal kull waħda mis-sustanzi msemmija fil-paragrafu 1 huwa indikat fil-kolonna B ta' l-Anness I, kontra s-sustanza attiva li tikkorrispondi.
3. Il-produtturi li bagħtu, fiż-żmien notifikazzjoni skond l-Artikolu 4(2) tar-Regolament (KEE) Nru 3600/92 huma elenkati fil-kolonna C ta' l-Anness I li jinsab ma' dan ir-Regolament, b'kodifika ta' tlett ittri, kontra s-sustanza attiva li tikkorrispondi. L-isem u l-indirizz ta' kull produttur huwa identifikat għal kull kodifika fl-Anness II li jinsab ma' dan ir-Regolament.
4. L-isem u l-indirizz ta' l-awtorità nominata minn kull Stat Membru skond l-Artikolu 3 tar-Regolament (KEE) Nru 3600/92 huma mniżżla fl-Anness III li jinsab ma' dan ir-Regolament.
Artikolu 2
L-aħħar jum għas-sottomissjoni lill-Istat Membru rapporteur tad-dokumenti u tagħrif li għalihom jirreferi t-tielet inċiż ta' l-Artikolu 5(4) tar-Regolament (KEE) Nru 3600/92 huwa ffissat għat-30 ta' April 1995.
Artikolu 3
Dan ir-Regolament għandu jidħol fis-seħħ fis-seba' jum li jiġi wara dak li fih jiġi ppublikat fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, fis-27 ta' April 1994.